(l) „produse din lemn aflate în tranzit” înseamnă produse din lemn originare dintr-o țară terță care intră pe teritoriul Guyanei sub control vamal și care îl părăsesc sub aceeași formă, fără să își modifice țara de origine;

Toate categoriile de OSF trebuie să respecte cerințele relevante menționate în grila de legalitate A pentru desfășurarea în mod legal a operațiunilor forestiere de către OSF, precum și în celelalte grile care corespund operațiunilor acestora. În cazul punerii sub sechestru din cauza unor posibile încălcări ale Legii pădurilor nr. 6 din 2009, OSF trebuie să îndeplinească cerințele relevante prevăzute în grila de legalitate G pentru produsele din lemn puse sub sechestru.

Articolul 41 din Legea privind securitatea și sănătatea în muncă (Occupational Safety and Health Act), cap. 99:10, articolele 2 și 3 din Legea privind încadrarea în muncă a tinerilor și a copiilor (Employment of Young Persons and Children Act), cap. 99:01

(c) Infrastructură (drumuri, centrale hidroelectrice, baraje etc.) – Președinția aprobă construcția centralelor hidroelectrice, iar Ministerul Lucrărilor Publice autorizează efectuarea tuturor celorlalte lucrări de infrastructură, precum drumuri și poduri. Titularul unei aprobări de infrastructură devine OSF atunci când este autorizat de GFC să recupereze produse din lemn în aria delimitată.

(g) Produse din lemn puse sub sechestru – produsele din lemn sunt puse sub sechestru atunci când există suspiciunea săvârșirii unei infracțiuni cu încălcarea Legii pădurilor nr. 6 din 2009. Produsele din lemn puse sub sechestru pot reintra în lanțul de aprovizionare în conformitate cu procedurile prezentate în secțiunea 3.3.10.

– Unitatea pentru legalitatea lemnului și comerțul cu lemn (Timber Legality and Trade Unit – TLTU) va fi autoritatea de acordare a licențelor FLEGT din Guyana. TLTU și MISU vor funcționa în mod autonom pentru a evita orice conflict de interese între activitățile de verificare realizate de MISU și activitățile de acordare a licențelor realizate de TLTU. TLTU primește și prelucrează formulare de cerere de export din partea FMD. TLTU va verifica baza de date informative centrală pentru a stabili dacă OSF îndeplinește cerințele legale impuse de GTLAS. Odată îndeplinite cerințele GTLAS, TLTU va elibera certificate de export pentru toate piețele și, în plus, licențe FLEGT pentru produsele enumerate în anexa I, având ca destinație Uniunea. De asemenea, TLTU va fi responsabil de eliberarea licențelor de import pentru produsele din lemn.

Obligația de a utiliza un formular de custodie sau de punere sub sechestru pentru transportul de produse din lemn puse sub sechestru și de a declara acest document la stația forestieră GFC în timpul tranzitului sau la cerere, în cursul verificării pe teren a GFC.

Produsele din lemn suspectate a fi încălcat Legea pădurilor nr. 6 din 2009 sunt puse sub sechestru și eliminate din lanțul de aprovizionare. În anumite cazuri descrise mai jos și în urma procedurilor de gestionare a lemnului pus sub sechestru, această categorie de lemn poate reintra în lanțul de aprovizionare din Guyana.

După reintrarea în lanțul de aprovizionare, licențele FLEGT se eliberează numai pentru lemnul pus sub sechestru în cazul în care nu a fost inițiată nicio procedură de urmărire penală în termen de trei luni pentru infracțiunea pentru care lemnul a fost pus sub sechestru (articolul 60.1.a din Legea pădurilor) sau dacă toate persoanele care au făcut obiectul urmăririi penale au fost achitate (articolul 60.1.b din Legea pădurilor).

La doi ani de la ratificarea prezentului acord, această abordare va fi reevaluată de ambele părți prin intermediul JMRC.

Procedurile de gestionare a lemnului pus sub sechestru sunt descrise în continuare:

1. Punerea sub sechestru și investigarea de către GFC: atunci când FMD are îndoieli întemeiate în ceea ce privește legalitatea unui produs din lemn, GFC îl pune sub sechestru fie prin intrarea în posesia acestuia, fie prin emiterea unui formular de custodie prin care se dispune ca OSF să mențină posesia asupra produsului din lemn și prin care i se interzice să îl transporte, cu excepția cazului în care acest lucru este autorizat de GFC. Formularul de punere sub sechestru este eliberat operatorului din sectorul forestier sau operatorului din afara sectorului forestier atunci când produsul din lemn pus sub sechestru este asigurat de GFC.

FMD desfășoară în continuare o investigație pentru a confirma dacă s-a comis o încălcare. În cazul încălcărilor sau al suspiciunii de încălcare a Legii pădurilor (în interiorul hotarelor satelor amerindiene), Sfatul satului și/sau GFC (atunci când este invitată de către Sfatul satului) desfășoară investigația, iar Sfatul satului poate convoca operatorul din sectorul forestier sau operatorul din afara sectorului forestier.

În toate cazurile de neconformitate din partea operatorului din sectorul forestier sau a operatorului din afara sectorului forestier, FMD întocmește un formular de punere sub sechestru sau de custodie și un raport de reținere. Acest raport, împreună cu o copie a oricăruia dintre formularele menționate mai sus, este transmis la sediul GFC pentru adoptarea unei decizii definitive cu privire la constatări și recomandări. Raportul este transmis apoi către MISU, pentru a fi arhivat la secțiunea referitoare la neconformitate din cadrul CID.



2. Sancțiune: în cazul comiterii unei prime infracțiuni care este nesemnificativă sau minoră, OSF și GFC pot conveni să ajungă la un acord amiabil în acest sens. Toate celelalte infracțiuni fac obiectul articolelor 68, 69 și 70 din Legea pădurilor nr. 6 din 2009 și al sancțiunilor prevăzute în anexa 1 la legea respectivă.

3. Vânzarea, returnarea și eliminarea lemnului pus sub sechestru

Vânzarea lemnului pus sub sechestru care se degradează: atunci când lemnul pus sub sechestru face obiectul unei degradări rapide și naturale, GFC poate vinde lemnul respectiv și poate păstra veniturile realizate în urma vânzării până la finalizarea oricărei proceduri inițiate pentru săvârșirea unei abateri de la Legea pădurilor nr. 6 din 2009.

Returnarea lemnului pus sub sechestru către OSF: denumirea de lemn pus sub sechestru poate fi ridicată, produsele din lemn puse sub sechestru pot fi returnate către OSF, iar reintrarea în lanțul de aprovizionare este permisă atunci când: